**הסכם למתן רישיון לזכויות מבצעים**

 שנערך ונחתם ב\_\_\_\_\_\_\_ ביום \_\_\_\_\_\_\_\_\_\_\_\_\_

**בין**: תאטרון \_\_\_\_\_\_\_\_\_\_

 ע.ר \_\_\_\_\_\_\_\_\_\_\_\_\_\_\_\_\_

 שכתובתו\_\_\_\_\_\_\_\_\_\_\_\_\_\_\_

 (להלן: "**התאטרון**")  **מצד אחד**

**לבין**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ת.ז\_\_\_\_\_\_\_\_\_\_\_\_\_\_\_\_\_\_\_\_\_\_\_

 (להלן: "**השחקן**")

 **מצד שני**

**הואיל**: והשחקן הופיע בהצגת התאטרון\_\_\_\_\_\_\_\_\_\_\_ בשנים \_\_\_\_\_\_\_\_ עד \_\_\_\_\_\_\_\_\_ (להלן: "**ההצגה"**);

**והואיל**: ולאור המגבלות אשר הציבו הרשויות בגין התפרצות מגיפת הקורונה, התאטרון חדל, נכון ליום חתימת הסכם זה, מפעילותו השגרתית (להלן: "**הפסקת הפעילות**") .

**והואיל**: ולאור הפסקת הפעילות התאטרון מעוניין לשדר את ההצגה. והשחקן מעוניין לאפשר לתאטרון לעשות שימוש בביצועיו בהתאם לחוק זכויות מצבעים ולשדר את ההצגה בכפוף לתמורה המסוכמת בהסכם זה.

**הוסכם והותנה בין הצדדים כדלקמן:**

1. **בהסכם זה**
	1. "**חוק זכויות מבצעים**" - חוק זכויות מבצעים ומשדרים, תשמ"ד -1984 ו/או תיקון חוק זכויות יוצרים ומבצעים (קלטות) תיקוני חקיקה תשנ"ו – 1996 ו/או כל דין אחר.
	2. "**תקופת המגבלות**" – החל מיום הפסקת הפעילות ועד לחודש יוני 2021 או ליום בו יוסרו המגבלות שאינן מאפשרות התכנסות של יותר מ 100 איש, המוקדם מבניהם.

1. **הענקת הזכות להטביע והענקת רישיון השימוש בזכויות מבצעים**

## בכפוף למילוי התחייבויות התאטרון בהתאם להסכם זה, יעניק השחקן לתאטרון:

* 1. את הזכות להטביע את ביצועיו במסגרת הפקת הטלוויזיה.
	2. רישיון שימוש בביצועיו בהצגה, בלתי ניתן להעברה, מוגבל לתקופת המגבלות, מאפשר הענקת רישיונות משנה, לצורך עשיית כל שימוש שהוא לרבות שידור, הפצה, בכל טכנולוגיה או פלטפורמה או סוג של תקשורת הידועים כיום או שיהיו ידועים בעתיד, קלטות וידיאו ו/או DVD ו/או כל התקן אחר לצפייה ביתית.
	3. מובהר ומוסכם כי כל ההוראות בהסכם זה בדבר זכות השימוש בטביעה, תקפות ובלבד שנעשו לשם אותה מטרה שלמענה ניתנה הסכמת השחקן להטביע את ביצועיו במסגרת ההצגה.
	4. מובהר ומוסכם כי השחקן מצהיר בזאת כי העביר את זכויות המבצעים שלו, באמצעות כתב העברת זכויות, לאשכולות - החברה לזכויות מבצעים של אמני ישראל בע"מ (להלן: "חברת אשכולות"), וכי אין העברה זו של הזכויות פוגעת ביכולתו להעניק רישיון שימוש כאמור בסעיף זה, ובלבד שהרישיון לא יפגע בזכותו של השחקן לקבלת תמלוגים כמפורט בסעיף 3.2 להלן.
1. **התמורה לשחקן בגין השימוש בזכויותיו:**
	1. בנוסף לתמורה אותה שילם או משלם התאטרון לשחקן עבור השתתפותו בהצגה, וכנגד הזכות להטביע ורישיון השימוש בזכויות המבצעים שהעניק השחקן לתאטרון כאמור לעיל, ישלם התאטרון לשחקן סך של 3 פרמיות הצגה ובסה"כ \_\_\_\_\_\_ ₪ ועוד מע"מ (להלן: "**התמורה המוסכמת**") כדין ולא יאוחר מ 15 ימים מיום חתימת הסכם זה.
	2. בנוסף לתמורה המוסכמת עומדות לשחקן הזכות לקבל את מלוא התמלוגים באמצעות חברת אשכולות בגין השימושים השונים שייעשו בביצועו בהצגה והמוגנים על פי חוק זכויות מבצעים, ומזכותה של חברת אשכולות לגבות תמלוגים אלה.
2. **קרדיט**

בכפוף למקובל במדיה/פלטפורמה בה תשודר ההצגה, יינתן קרדיט לשחקן בכותרות הפתיחה ו/או הסיום של ההצגה.

על החתום

|  |  |
| --- | --- |
| התאטרון\_\_\_\_\_\_\_\_\_\_\_\_\_\_\_\_\_\_\_\_\_\_ | השחקן\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |